पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस एवं प्रशासन ने शुक्रवार को अलग-अलग दो बसों में सवाई माधोपुर और इंद्रगढ़ जा रही बस में सरकारी गाइडलाइन की पालना नहीं करने पर 49 लोगों को क्वारेंटाइन कर दिया। मिली जानकारी के अनुसार हाईवे पर डीवाईएसपी प्रदीप गोयल, थाना प्रभारी राधाकिशन मीणा मय जाब्ते के गश्त रहे थे, तो एक बस बारातियों को लेकर टोंक मार्ग से उनियारा की तरफ आ रही थी।
बस को रुकवाने पर सरकारी गाइड लाइन की पालना नहीं मिली एवं जानकारी लेने पर बताया कि निवाई तहसील के सिरोही गांव से बारात इंद्रगढ़ जा रही है। जिस पर डीवाईएसपी प्रदीप गोयल, थाना प्रभारी राधाकिशन मीणा एवम एसडीएम कार्यालय के सीताराम, सत्यनारायण चौधरी ने कुल 29 बारातियों को देवनारायण छात्रावास उनियारा में क्वारंटाइन कर दिया।
वीकेंड कर्फ्यू का उल्लंघन
बनेठा| कोरोना गाइडलाइन की पालना नहीं करने के लिए एनएच 116 पर शुक्रवार दोपहर बनेठा थाना प्रभारी बाबूलाल टेपण ने कार्यवाही करते हुए टोंक से सवाई माधोपुर मिनी बस में सवार होकर शादी में शामिल होने के लिए जा रहे 20 लोगों को रोककर अलीगढ़ में क्वारेंटाइन किया गया है।
बनेठा थाना प्रभारी बाबूलाल टेपण ने बताया कि टोंक जिला मुख्यालय से शुक्रवार दोपहर लगभग 20 व्यक्ति मिनी बस में सवार होकर सवाई माधोपुर में शादी समारोह में शामिल होने के लिए जा रहे थे। इसी दौरान एनएच 116 पर ककोड़ ग्राम के पास बनेठा थाना प्रभारी बाबूलाल टेपण ने मिनी बस को रुकवा कर जांच की तो पाया कि लगभग 20 व्यक्ति सवाई माधोपुर शादी समारोह में शामिल होने के लिए जा रहे थे जिन्हें कोविड-19 गाइडलाइन की पालना नहीं करने पर सभी लोगों को अलीगढ़ ले जाकर कस्तूरबा आवासीय विद्यालय में क्वॉरेंटाइन किया गया है।
गौरतलब है कि राज्य सरकार द्वारा शुक्रवार दोपहर 12 बजे पश्चात वीकेंड कर्फ्यू लगा दिया गया है। मगर जनता द्वारा उनकी बार-बार पालना नहीं की जा रही है। हालांकि प्रशासन दिन-रात गश्त कर कोरोना गाइड लाइन की पालने करवाने के लिए प्रयास कर रहा है मगर जनता द्वारा फिर भी बार बार उल्लंघन किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mar_Deva hin_Deva hin_Deva hin_Deva zho_Hant eng_Latn